ఐక్యరాజ్యసమితి క్రొయేషియాను అధిక ఆదాయం కలిగిన ఆర్థికవ్యవస్థగా వర్గీకరించింది. 2017 సంవత్సరానికి క్రొయేషియన్ నామమాత్ర జి.డి.పి. $ 53.5 బిలియన్ అమెరికన్ డాలర్లు. తలసరి $ 12,863 అమెరికన్ డాలర్లుగా ఉంటుందని అంతర్జాతీయ ద్రవ్య నిధి డేటా ప్రణాళికలు సూచిస్తున్నాయి. అదే సమయంలో కొనుగోలు శక్తి జి.డి.పి $ 100 బిలియన్ డాలర్లు తలసరి $ 24,095 అమెరికన్ డాలర్లు ఉంటుందని అంచనా. యూరోస్టాట్ సమాచారం ప్రకారం క్రొయేషియన్ పి.పి.ఎస్. తలసరి జీడీపీ 2012 లో ఐరోపా సమాఖ్య సగటులో 61% ఉంది.

2007 లో వాస్తవ జి.డి.పి పెరుగుదల 6.0% ఉంది. 2017 జనవరిలో మాసానికి క్రొయేషియన్ కార్మికుల సగటు నికర జీతం 5,895 హెచ్.ఆర్.కె సగటు స్థూల జీతం నెలకు 7,911 హెచ్.ఆర్.కె.గా ఉంది. 

2010 లో ఆర్థిక ఉత్పాదకతలో సేవా రంగం ఆధిపత్యం సాధించింది. ఇది జీడీపీలో 66%, పారిశ్రామిక రంగం 27.2%తో, జి.డి.పి.లో వ్యవసాయం 6.8% భాగస్వామ్యం కలిగి ఉన్నాయి. 2004 గణాంకాల ప్రకారం కార్మికులలో 2.7% వ్యవసాయంలో, 32.8% పరిశ్రమలో, 64.5% సేవల్లో పనిచేస్తున్నారు. పారిశ్రామిక రంగం నౌకానిర్మాణం, ఆహార ప్రాసెసింగ్, ఫార్మాస్యూటికల్స్, ఇన్ఫర్మేషన్ టెక్నాలజీ, జీవరసాయనిక, కలప పరిశ్రమల ఆధిపత్యం కలిగి ఉన్నాయి. 2010 లో క్రొయేషియా ఎగుమతులు 64.9 బిలియన్ కునా (€ 8.65 బిలియన్ యూరోలు) విలువతో 110.3 బిలియన్ కునా (€ 14.7 బిలియన్ యూరోలు) విలువైనవి.ఇది యూరోపియన్ యూనియన్‌లో అతిపెద్ద వాణిజ్య భాగస్వామి ఉంది. క్రొయేషియా వాణిజ్యంలో సగం కంటే ఎక్కువగా ఇతర ఐరోపియా సమాఖ్య సభ్య దేశాలు ఉన్నాయి.

1991 లో యుద్ధం ప్రారంభమైనప్పుడు ప్రైవేటీకరణ, మార్కెట్ ఆర్థికవ్యవస్థను స్వీకరించిన కొత్త క్రోయేషియా ప్రభుత్వం ప్రారంభమైంది. యుద్ధ ఫలితంగా ఆర్థిక మౌలిక సదుపాయాలకు భారీ నష్టం కలిగింది. ప్రత్యేకించి ఆదాయం పర్యాటక రంగంలో ఇది అధికం అయింది. 1989 నుండి 1993 వరకు జి.డి.పి.40.5% పడిపోయింది. క్రొయేషియన్ దేశం ఇప్పటికీ ఆర్థిక వ్యవస్థలో గణనీయమైన భాగాన్ని నియంత్రిస్తుంది. ప్రభుత్వ ఖర్చులు జి.డి.పిలో 40%గా గణించబడుతున్నాయి. అసమర్థమైన ప్రజా పరిపాలనతో పాటు ముఖ్యంగా భూ యాజమాన్యం, అవినీతి సమస్యలతో కలిపి ఒక బ్యాక్లాగ్డ్ న్యాయవ్యవస్థ ప్రత్యేకమైన ఆందోళనలు తలెత్తాయి. ట్రాంస్పరెన్సీ ఇంటర్నేషనల్ ప్రచురించిన 2015 కరప్షన్ పెర్సెప్షన్ ఇండెక్స్‌లో దేశం 51 వ స్కోరుతో 50 వ స్థానంలో నిలిచింది. ఇక్కడ సున్నా "అవినీతి", 100%"చాలా శుభ్రంగా" ఉందని సూచిస్తుంది. జూన్ 2013 లో జాతీయ ఋణం దేశం జిడిపిలో 59.5% వద్ద ఉంది.

వాతావరణం
క్రీడలు
గ్రీకు , రోమన్
ఆర్ధికం